kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk
Тұрғын үй көмегін көрсету Қағидалары
Осы Қағидаларда келесі негізгі ұғымдар пайдаланылады:
аз қамтылған отбасылар (азаматтар) – Қазақстан Республикасының тұрғын үй заңнамасына сәйкес тұрғын үй көмегін алуға құқығы бар адамдар;
отбасының (азаматтың) жиынтық табысы – тұрғын үй көмегін тағайындауға өтініш білдірген токсанның алдындағы тоқсандағы отбасы (азамат) кірістерінің жалпы сомасы;
уәкілетті орган – жергілікті бюджет есебінен қаржыландырылатын, тұрғын үй көмегін тағайындауды жүзеге асыратын «Жаңақорған аудандық жұмыспен қамту, әлеуметтік бағдарламалар және азаматтық хал актілерін тіркеу бөлімі» коммуналдық мемлекеттік мекемесі;
шекті жол берілетін шығыстар үлесі – телекоммуникация желісіне қосылған телефон үшін абоненттік төлемақының, жеке тұрғын үй қорына жергілікті атқарушы орган жалдаған тұрғын үйді пайдаланғаны үшін жалға алу ақысының ұлғаюы бөлігінде отбасының (азаматтың) бір айда тұрғын үйді (тұрғын ғимараты) күтіп – ұстауға, коммуналдық қызметтер мен байланыс қызметтерін тұтынуға жұмсалған шығыстарының жол берілетін деңгейінің отбасының (азаматтың) орташа айлық жиынтық кірісіне пайызбен қатынасы.
Тұрғын үй көмегі жергілікті бюджет қаражаты есебінен Жаңақорған ауданында тұрақты тұратын аз қамтылған отбасыларға (азаматтарға):
Жекешелендірілген тұрғын жайларда тұратын немесе мемлекеттік тұрғын үй қорындағы тұрғын үй – жайларды (пәтерлерді) жалдаушылар (қосымша жалдаушылар) болып табылатын отбасыларға (азаматтарға) кондоминиум обьектісінің ортақ мүлкін күтіп – ұстауға жұмсалатын шығыстарға;
Тұрғынжайдың меншік иелері немесе жалдаушылары (қосымша жалдаушылары) болып табылатын отбасыларға (азаматтарға) коммунадық қызметтерді және телекоммуникация желісіне қосылған телефонға абоненттік ақының өсуі бөлігінде байланыс қызметтерін тұтынуына;
Жергілікті атқарушы орган жеке тұрғын үй қорынан жалға алған тұрғынжайды пайдаланғаны үшін жалға алу ақысын төлеуге беріледі;
Аз қамтылған отбасылардың (азаматтардың) тұрғын үй көмегін есептеуге қабылданатын шығыстары жоғарыда көрсетілген бағыттардың әрқайсысы бойынша шығыстардың сомасы ретінде айқындалады.
Тұрғын үй көмегі телекоммуникация желісіне қосылған телефон үшін абоненттік төлемақының, жеке тұрғын үй-жайды пайдаланғаны үшін жалға алу ақысының ұлғаюы бөлігінде тұрғын үйді (тұрғын ғимаратты) күтіп-ұстауға арналған шығыстарға, коммуналдық қызметтер мен байланыс қызметтерін тұтынуға нормалар шегінде ақы төлеу сомасы мен отбасының (азаматтардың) осы мақсаттарға жұмсаған шығыстарының шекті жол берілетін деңгейінің арасындағы айырма ретінде айқындалады.
Белгіленген нормалар шегіндегі шекті жол берілетін шығыстар үлесі отбасының (азаматтың) жиынтық табысының он екі пайызы мөлшерінде белгіленеді.
Жаңақорған ауданының аумағында тұрақты тұратын отбасыларға (азаматтарға) тұрғын үйді (тұрғын ғимаратты) күтіп ұстауға арналған ай сайынғы және нысаналы жарналардың мөлшерін айқындайтын сметаға сәйкес, тұрғын үйді (тұрғын ғимаратты) күтіп – ұстауға арналған коммуналдық қызметтер көрсету ақысын төлеу, жеткізушілер ұсынған шоттар бойынша тұрғын үй көмегі жергілікті бюджет қаражаты есебінен көрсетіледі.
Тұрғын үй көмегін көрсетудің тәртібі және мөлшерлері
Тұрғын үй көмегін алу үшін аз қамтылған отбасылар (азаматтар) мемлекеттік корпорацияға өтінішпен жүгінеді және Қазақстан Республикасы Үкіметінің 2009 жылғы 30 желтоқсандағы №2314 Қаулысымен бекітілген тұрғын үй көмегін көрсету ережесінің 4 – тармағында көрсетілген құжаттарды ұсынады.
Тұрғын үй көмегін алу үшін портал арқылы өтініш жасаған жағдайда, аз қамтылған отбасылар (азаматтар) «Тұрғын үй коммуналдық шаруашылық саласындағы мемлекеттік көрсетілетін қызметтер стандарттарын бекіту туралы» Қазақстан Республикасы Ұлттық экономика министрінің2015 жылғы 9 сәуірдегі № 319 бұйрығының (нормативтік құқықтық актілерді мемлекеттік тіркеу Тізілімінде 11015 нөмірімен тіркелген 1-қосымшасымен бекітілген «Тұрғын үй көмегін тағайындау» мемлекеттік көрсетілетін қызмет стандартының 9-тармағының 2) тармақшасында көрсетілген құжаттарды ұсынады.
Тұрғын үй көмегі өтініш берген айдан бастап ағымдағы тоқсанға тағайындалады.
Аз қамтылған отбасыларға (азаматтарға) тұрғын үй көмегін тағайындау төмендегі пайдалану нормаларына сәйкес жүргізіледі:
Электр қуатын пайдалану нормалары 1 айға;
Үш адамға дейінгі отбасына – 100 киловатт;
Үш адамнан жоғары отбасына – 150 киловатт;
Газ пайдалану нормалары1 айға:
Үш адамға дейінгі отбасына – 10 килограмм;
Үш адамнан жоғары отбасына – 20 килограмм;
Газ құбырына жалғанып табиғи газ пайдаланып отырған отбасыларына
Үш адамға дейінгі отбасына – 20 м³ ;
Үш адамнан жоғары отбасына – 40 м³;
Отын пайдалану үшін нормалары:
Отын пайдалану әр отбасыға (азаматқа) от жағу маусымына: қатты отын пайдаланатын отбасыларға қазан – қараша айларына 500 килограмнан, желтоқсан – қаңтар – ақпан айларына 1000 килограмм, наурыз – сәуір айларына 500 килограмнан, газ құбырына жалғанған табиғи газ пайдаланатын отбасыларға қазан – қараша айларына 300 м³ , желтоқсан – қаңтар – ақпан айларына 500 м³, наурыз – сәуір айларына 300 м³ .
Тұрғын үй көмегін төлеуді қаржыландыру аудан бюджетінен тиісті жылына қарастырылған қаражат шегінде жүзеге асырылады.
Аз қамтамасыз етілген отбасыларға (азаматтарға) тұрғын үй көмегін төлеуді уәкілетті орган екінші деңгейдегі банктер арқылы жүзеге асырады.
Осы Қағидалармен реттелген қатынастар Қазастан Республикасының қолданыстағы заңнамасына сәйкес реттеледі.